Abda község Önkormányzata Képviselő-testületének
10/2005.(V.4.)
r e n d e l e t e

a talajterhelési díjról 
(egységes szerkezetbe foglalva a 15/2007. (VIII.30.) rendeletmódosítással)
Abda község Önkormányzatának képviselő-testülete a környezetterhelési díjról szóló, módosított 2003. évi LXXXIX. törvény (továbbiakban Ktd.) 21/A. §. (2) bekezdésében, valamint a 26. §. (4) bekezdésében kapott felhatalmazás alapján a következő rendeletet alkotja:

1.§
E rendelet hatálya Abda Község Önkormányzat közigazgatási területén helyi vízgazdálkodási hatósági engedélyezés alapján szennyvízelhelyezést alkalmazókra (továbbiakban: kibocsátó) terjed ki, akik a műszakilag rendelkezésre álló közcsatornára nem kötöttek rá. 

2.§.
(1) A kibocsátó köteles a Ktd. 11. §-a alapján talajterhelési díjat fizetni. 

(2) A kibocsátó a Ktd. 11. §. (2) bekezdése alapján mentesül a talajterhelési díj megfizetése alól. 

(3) A kibocsátó a Ktd. 14.§-ában meghatározott esetben csökkentett talajterhelési díj megfizetésére kötelezett. 

A talajterhelési díj bevallása, megfizetése, eljárási szabályok
3. §.
(1) 
A talajterhelési díjat a tárgyévről a kibocsátónak kell megállapítania, bevallania, és megfizetnie (önadózás) a tárgyévet követő év március 31. napjáig Abda-Börcs Körjegyzőség hivatalához, mint önkormányzati adóhatósághoz. A talajterhelési díjat a 11737007-15366595-03920000 számú számlára történő befizetéssel kell teljesíteni.
(2) A bevallást a kibocsátónak az önkormányzati adóhatóság által rendszeresített nyomtatványon kell teljesítenie.

(3)
 A bevalláshoz – amennyiben a kibocsátó kedvezményt kíván igénybe venni, illetve csökkenteni a díj alapját –  az alábbi dokumentumokat kell csatolni:



a.) szennyvíztárolóból elszállított szennyvíznek a szállító által kiadott számla másolatát,



b.) locsolási célú felhasználásnál a szolgáltatóval kötött szerződés másolatát,



c.) az 5.§ (3), (4) bekezdés szerinti jogosultság igénybevétele esetén – a jogosultság megjelölésével – a tárgyévre vonatkozó nyilatkozat.

(4)
Évközi ingatlanvásárlás esetén a szerzést követő 30 napon belül kell új bevallást tenni a vásárlónak és záróbevallást az eladónak.

(5) A közszolgáltató a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díj megállapításához és ellenőrzéséhez szükséges adatokat a települési önkormányzat rendelkezésére bocsátja a következők szerint:


a.) a tárgyévet követő év február 28. napjáig a kibocsátók tárgyévi vízfogyasztásáról, korrigálva a locsolási kedvezmény mennyiségével, valamint az ivóvízvezeték meghibásodása következtében elszivárgott vízmennyiséggel.



b.) a negyedévet követő hónap 5. napjáig a kibocsátók köréről. 

(6) Az önkormányzati adóhatóság a kibocsátó által megállapított és bevallott talajterhelési díj alapját (ami a szolgáltatott, vagy egyedi vízbeszerzés esetében a méréssel igazolt felhasznált, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével) minden évben összeveti a közszolgáltatótól kapott adatokkal, és szükség esetén a bevallás javításáról gondoskodik, erről egyidejűleg értesíti az ügyfelet. Ha az önkormányzati adóhatóság hiányt állapít meg az összevetés során, a hiány megfizetésére kötelezi a kibocsátót, amelyet késedelmi pótlékkal terhelten kell megfizetni.
(7) Mérési lehetőség hiányában a talajterhelési díj alapjául szolgáló átalány Abda községben 2 m3/hó.
(8) A talajterhelési díj megállapításával összefüggő személyes adatokat a kibocsátó azonosítására, a bevallások ellenőrzésére, és díj nemfizetés esetén végrehajtási eljáráshoz használhatja fel az adóhatóság. 

(9) A talajterhelési díj fizetésére kötelezett kibocsátókról, valamint a talajterhelési díj fizetésére vonatkozó díjkedvezményben, vagy mentességben részesülő személyekről az önkormányzati adóhatóság nyilvántartást vezet.

(10) A talajterhelési díjból származó bevétel az önkormányzat Környezetvédelmi Alapjának   

       bevételét képezi.
Az önkormányzat talajterhelési díj számláján rendelkezésre álló összeget a befizetést követő hónap 10. napjáig a Környezetvédelmi Alap javára kell utalni. 

A talajterhelési díj mértéke
4. §.
(1) A kibocsátó által fizetendő talajterhelési díj mértéke:



TTD = E x A x T

ahol


TTD: fizetendő talajterhelési díj


E: egységdíj (a Ktd. 12.§ (3) bekezdése alapján 120,- Ft/m3)


A: díjfizetési alap (m3) – a tárgyévben felhasznált, méréssel igazolt, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével.

T: területérzékenységi szorzó (Abda községben: 3,0)

(2) A talajterhelési díj összege az (1) bekezdésben foglaltakra figyelemmel összesen 360,-Ft/m3.

 (3) A talajterhelési díj fizetésére kötelezett kibocsátó a 2004. és a 2005. évben az (1) bekezdés szerint megállapított díj 20%-át, 2006. évben az 50%, 2007. évben a 75%-át, 2008. évben a 90%-át, 2009. évtől pedig a 100%-át köteles megfizetni.
Díjkedvezmény
5. §.
 (1) Különös méltánylást érdemlő esetben a kibocsátót – kérelmére – a tárgyévben a talajterhelési díj megfizetésére 50 %-os díjkedvezmény illeti meg az alábbi feltételek fennállásakor:
a) a háztartásban élők egy főre jutó havi nettó jövedelme – a kérelem benyújtását közvetlenül megelőző hat egymást követő hónap átlagában – nem haladja meg az öregségi nyugdíj mindenkori legkisebb összegét (továbbiakban: nyugdíjminimum)

b) egyedül élő esetén – a kérelem benyújtását közvetlenül megelőző hat egymást követő hónap átlagában – a nyugdíjminimum 150 %-át.

(2) Különös méltánylást érdemlő eset: súlyos fogyatékosság (1998. évi XXVI. törvény 23. §. (1) bek., tartós betegség (1993. évi III. törvény 41. §. (3) bek. b) pontja) hat hónapot meghaladó munkanélküliség (1991. évi IV. törvény 58. §. (5) bekezdés d) pontja az 5. alpont kivételével) megléte, illetve bekövetkezése.

(3)
 Az a kibocsátó aki 

a) az általa felhasznált vízmennyiséget termék előállítás céljából, és

b) a felhasználást mérő külön hiteles alvízmérő órával rendelkezik, illetve

c) az így elhasznált víz a talajba nem kerül vissza,

a mérőn szereplő vízmennyiség után mentesül a talajterhelési díj megfizetése alól.

(4)
 Mentes a díjfizetés alól az 1.§-ban díjfizetésre kötelezett kibocsátó, amennyiben az ingatlanon 

a) huzamos tartózkodásra szolgáló épület elhelyezve nincs, és

b) kizárólag kerti csapot szezonálisan üzemeltet.

Átmeneti rendelkezés
6. §.
2005. évben 2005. május 31-ig a kibocsátó a 2004. július 01. – 2004. december 31. közötti időszakra vonatkozó talajterhelési díjat megállapítja, bevallja és megfizeti a 11737007-15366595-03920000 számú számla javára, azonban a fizetendő összeget csökkenti a 2004. évben talajterhelési díj-előlegként a kibocsátó által már megfizetett összeg.
Értelmező rendelkezések
7. §.
E rendelet alkalmazásában: 

a) kibocsátó: Az 1995. évi LIII. törvény 2. §. (2) bekezdésére és a Ktd. 2. §, és 11.§-aira figyelemmel minden természetes személy, jogi személy és jogi személyiséggel nem rendelkező szervezet, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi engedélyezés hatálya alá tartozó szennyvízelhelyezést, ideértve az egyedi zárt szennyvíztározót is, alkalmaz;

b) műszakilag rendelkezésre álló közcsatorna: amely lehetővé teszi – műszaki kialakításánál, elhelyezkedésénél fogva – a rácsatlakozást; 

c) jövedelem: a szociális igazgatásról és szociális ellátásokról szóló 2004. évi XXVI. törvénnyel módosított  1993. évi III. törvény 4. §. (1) bekezdés a) pontjában meghatározottak szerint;

d) háztartás: a szociális igazgatásról és szociális ellátásokról szóló 1993. évi III. törvény 4. §. (1) bekezdés f) pontjában meghatározottak szerint;

e) egyedül élő: a szociális igazgatásról és szociális ellátásokról szóló 1993. évi III. törvény 4. §. (1) bekezdés e) pontjában meghatározottak szerint 

Záró rendelkezések
8.§.
(1) Ez a rendelet kihirdetése napján lép hatályba, kihirdetéséről a körjegyző gondoskodik.
(2) E rendelet hatályba lépésével egyidejűleg a 13/2004. (VI.18.) Ök. rendelet hatályát veszíti.
Somogyi György

polgármester






körjegyző

Kihirdetve: Abda, 2005. május 4.

körjegyző

� Módosította a 15/2007.(VIII.30.) rendelet 1.§-a. Hatályos: 2007.09.01-jétől.


� Módosította a 15/2007.(VIII.30.) rendelet 2.§-a. Hatályos: 2007.01.01-jétől.


� Módosította a 15/2007.(VIII.30.) rendelet 2.§-a. Hatályos: 2007.01.01-jétől.

